Covid-19-statistieke: Herstelkoers op 75%(Foto: Unsplash) Altesaam 566 109 mense in Suid-Afrika het reeds positief getoets vir Covid-19. Dít dui op ŉ toename van 2 511 nuwe gevalle in die afgelope siklus van 24 uur. Dr. Zweli Mkhize, minister van gesondheid, het Dinsdagaand in sy gebruiklike verklaring gesê nog 130 pasiënte het intussen weens Covid-19 gesterf. Dié sterftes is onderskeidelik in Gauteng (35), die Oos-Kaap (20), KwaZulu-Natal (30), die Wes-Kaap (25) en Noordwes (20) aangemeld. Dít bring die land se dodetal op 10 751 te staan. Volgens Mkhize het 426 125 pasiënte in Suid-Afrika egter reeds van die koronavirus herstel, met ŉ herstelkoers van 75%. Nog 11 483 toetse is intussen uitgevoer. Die land het nou reeds 3 278 977 toetse sedert die uitbreek van die virus gedoen. Die meeste van die toetse is in die privaat sektor uitgevoer. Sterftes en mense wat herstel het: Wil jy op die hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.